༈ བློ་བཟང་འཇམ་མགོན་རིང་ལུགས་གངས་ཀྱི་སྤོར། །ཕྱོགས་ལས་རྣམ་
རྒྱལ་རིགས་པའི་སྡེར་འཕྲེང་གཡོ། །མང་ཐོས་རལ་བ་སྟུག་པོས་ལེགས་མཚན་པ། །
འཇིགས་མེད་སྨྲ་བའི་སེངྒེའི་ཞབས་ལ་འདུད། །རྒྱལ་ཀུན་སྙིང་རྗེའི་རང་གཟུགས་
454

རྒྱུད་སྡེ་བཞིའི་དབང་གི་བརྒྱུད་འདེབས་བསྟོད་ཚོགས་སོགས་ཀྱི་སྐོར་བཞུགས།
པད་དཀར་འཆང་། །གངས་ཅན་ལྷ་གཅིག་སྤྱན་རས་གཟིགས་དབང་ལ། །གསོ
།གསོལ་
བ་འདེབས་སོ་མཆོག་དང་ཐུན་མོང་གི །འདོད་དགུའི་དངོས་གྲུབ་མ་ལུས་མྱུར་
སྩོལ་ཅིག །ཁྱད་པར་འདི་སྣང་འགག་ཚེ་ལྷག་པའི་ལྷ། །རྒྱལ་སྲས་རྒྱ་མཚོའི་འཁོར་
དང་བཅས་རྣམས་ཀྱིས། །འགགས་མེད་ཚངས་པའི་དབྱངས་ཀྱིས་དབུགས་དབྱུང་
སྟེ། །ཞིང་མཆོག་གྲུ་འཛིན་གནས་སུ་འཁྲིད་པར་ཤོག །མཚན་ལྡན་བླ་མའི་དེད་
དཔོན་ལ་བརྟེན་ནས། །རྟེན་བཟང་གྲུར་ཞུགས་བླང་དོར་མཐུན་རླུང་གིས། །རབ་
བསྐུལ་འཁོར་བའི་རྒྱ་མཚོ་ལས་བསྒྲལ་ཏེ། །སྐུ་གསུམ་རིན་ཆེན་གླིང་དུ་སོན་གྱུར་
ཅིག །ཚུལ་འདི་བསྒྲུབ་ལ་མཐུན་པའི་གྲོགས་མཛད་པའི། །ཕྱག་དྲུག་ཡེ་ཤེས་
མགོན་པོ་འཁོར་བཅས་ཀྱིས། །འདི་ཕྱི་བར་དོའི་འཇིགས་པ་ཀུན་སེལ་ཞིང་། །
ལེགས་ཚོགས་ཡར་གྱི་ཟླ་བཞིན་འཕེལ་བར་མཛོད། །ཅེས་པ་འདི་ནི་གྲུབ་དབང་སྐལ་ལྡན་
རྒྱ་མཚོའི་མཆོག་སྤྲུལ་དམ་པའི་སྐུ་ཚབ་ཀྱིས་བསྐུལ་བའི་ངོར། ༧ ཤཱཀྱའི་བཙུན་པ་བློ་བཟང་རྒྱལ་མཚན་
སེངྒེས་སྦྱར་པའོ། །